Nous Hugues dux de Borgoigne faceons sauoir a touz que nous de grace especiaul hauons octroie a Jobelot, nostre ame vallet a sa famme et es hoirs, que il puissent faire vn four en lor maison de Tar por queure lor pain de lor maingnie solemant non obstant le four bannaul qui est en nostre vile de Tar deuant dite li ques est nostres et mandons a ces qui gouernent et qui por le temps gouerneront por nous que au dit Jobelot ne a ses hoirs ne facent empeeschement por cause dou dit four en la maniere deuant dite. Donne souz nostre petit seaul le quel nous volons en cestui cas que vaille autant comme li nostres granz a Pigney le lundi deuant la saint Nicolas diuer lan de grace M CCC et doze.